TARNAUTOJŲ TEISMO (plenarinė sesija) NUTARTIS
2007 m. liepos 13 d.
Byla F‑1/05 INT
Pia Landgren
prieš
Europos mokymo fondą (EMF)
„Procesas – Nutarties aiškinimas – Prašymo priimtinumo sąlygos“
Dalykas:      Ieškinys, kuriuo EMF, remdamasis Pirmosios instancijos teismo procedūros reglamento, pagal 2004 m. lapkričio 2 d. Tarybos
sprendimo 2004/752/EB, Euratomas, įsteigiančio Europos Sąjungos tarnautojų teismą (OL L 333, p. 7), 3 straipsnio 4 dalį mutatis mutandis taikomo Tarnautojų teismui iki jo Procedūros reglamento įsigaliojimo, 129 straipsniu, prašo išaiškinti 2007 m. gegužės 22 d.
Tarnautojų teismo (plenarinė sesija) nutartį byloje Landgren prieš EMF (F‑1/05, Rink. VT p. I‑A‑1‑0000 ir II‑A‑1‑0000).
Sprendimas: Prašymą išaiškinti atmesti kaip nepriimtiną. Priteisti iš EMF šioje instancijoje patirtas bylinėjimosi išlaidas.
Santrauka
Procesas – Teismo sprendimo aiškinimas – Prašymo priimtinumo sąlygos
(Pirmosios instancijos teismo procedūros reglamento 129 straipsnis; Tarybos sprendimo 2004/752 3 straipsnio 4 dalis)
Prašymas išaiškinti sprendimą yra priimtinas, jeigu jis susijęs su atitinkamo sprendimo rezoliucine dalimi ir pagrindiniais
motyvais ir jeigu juo siekiama pašalinti neaiškumą ar daugiareikšmiškumą, kurie galbūt paveikia paties sprendimo prasmę ar
apimtį tiek, kiek šiuo sprendimu reikėjo išspręsti teismui perduotą bylą. Taigi toks prašymas yra nepriimtinas, jeigu juo
siekiama gauti atitinkamo teismo nuomonę dėl jo priimto sprendimo ar nutarties taikymo ir įgyvendinimo ar pasekmių.
(žr. 8 punktą)
Nuoroda:
Teisingumo Teismo sprendimai: 1955 m. birželio 28 d. Sprendimo Assider prieš Vyriausiąją valdybą, 5/55, Rink. p. 263, 278; 1965 m. balandžio 7 d. Sprendimo Vyriausioji valdyba prieš Collotti ir Teisingumo Teismą, 70/63bis, Rink. p. 353, 359; 1966 m. liepos 13 d. Sprendimo Willame prieš Komisiją, 110/63bis, Rink. p. 411, 417; 1983 m. rugsėjo 29 d. Sprendimo Alvarez prieš Parlamentą, 206/81bis, Rink. p. 2865, 8–11 punktai; 1988 m. balandžio 20 d. Sprendimo Maindiaux ir kt. prieš ESRK ir kt., 146/85 INT ir 431/85 INT, Rink. p. 2003, 5 ir 6 punktai.
Pirmosios instancijos teismo sprendimai: 1993 m. liepos 14 d. Sprendimo Raiola-Denti ir kt. prieš Tarybą, T‑22/91 INT, Rink. p. II‑817, 6 punktas; 1997 m. liepos 24 d. Sprendimo Caballero Montoya prieš Komisiją, T‑573/93 (129), Rink. VT p. I‑A‑271 ir II‑761, 27 punktas.